****

**USMERNENIE**

**k spusteniu súťažného ročníka 2021/2022 vo futbale (s výnimkouFortuna ligy)**

Vychádzajúc z opakovaných dopytov a otázok ohľadom spustenia súťaží v rámci nového súťažného ročníka 2021/2022 (2. futbalová liga, amatérske a mládežnícke súťaže) v súvislosti s aktuálnym nastavením COVID semaforu pre šport a právnej úpravy vyhlášok Úradu verejného zdravotníctva SR ohľadom organizácie hromadných športových podujatí si Vás dovoľujeme informovať o aktuálnych podmienkach (stav k dnešnému dňu - 16.7.2021) organizácie súťaží. Spustenie súťaží je v súčasnosti regulované vyhláškou ÚVZ SR č. 223/2021 a aktuálnym COVID semaforom pre šport. Pri tomto usmernení vychádzame z toho, že od pondelka 19.7.2021 sú všetky okresy v SR zelené v stupni monitoring z pohľadu rizikovosti šírenia ochorenia COVID - 19.

1. **Podmienky organizácie súťažných stretnutí 2. futbalovej ligy**

**Tréningy**

* tréningy sa uskutočňujú v zásade bez obmedzení počtu účastníkov a bez povinného testovania hráčov a osôb zúčastnených tréningového procesu

**Súťažné stretnutia**

* testovanie hráčov a členov realizačného tímu (buď RT-PCR alebo antigénový test) je zabezpečené zo strany klubu  pred každým súťažným kolom nie dlhšiu dobu ako 48 hodín pred stretnutím a v rozsahu najviac raz za 7 dní.
* Negatívny výsledok testu je možné nahradiť potvrdením o tom, že osoba je:
  + najmenej 21 dní, ale nie viac než 90 dní po aplikácii prvej dávky očkovacej látky proti ochoreniu COVID-19 s dvojdávkovou schémou, pokiaľ nebola aplikovaná druhá dávka očkovacej látky proti ochoreniu COVID-19,
  + je najmenej 21dní, ale nie viac než 12 mesiacov po aplikácii prvej dávky očkovacej látky proti ochoreniu COVID-19 s dvojdávkovou schémou, pokiaľ bola aplikovaná druhá dávka očkovacej látky proti ochoreniu COVID-19,
  + je najmenej 21 dní, ale nie viac než 12 mesiacov po aplikácii dávky očkovacej látky proti ochoreniu COVID-19 s jednodávkovou schémou očkovacej látky proti ochoreniu COVID-19,
  + je najmenej 21 dní a nie viac než 12 mesiacov po aplikácii prvej dávky očkovacej látky proti ochoreniu COVID-19, ak bola prvá dávka očkovania podaná v intervale do 180 dní od prekonania ochorenia COVID-19,
  + prekonala ochorenie COVID-19 v období pred nie viac ako 180 dňami.

**Diváci**

Súťažné zápasy môžu byť organizované s divákmi za týchto hlavných podmienok:

* + organizátor je povinný ohlásiť hromadné podujatie na miestne príslušnom regionálnom úrade verejného zdravotníctva najneskôr 48 hodín pred jeho začiatkom, pričom je potrebné uviesť presný čas a miesto jeho konania,
  + maximálny počet divákov je 25% celkovej kapacity priestoru na sedenie, nie však viac ako 2000 osôb v exteriéri,pričom organizátor je povinný zabezpečiť sedenie v každom druhom rade,
  + všetci diváci sa musia pri vstupe preukázať negatívnym výsledkom RT-PCR alebo LAMP testu na ochorenie COVID-19 nie starším ako 36 hodín alebo negatívnym výsledkom antigénového testu na ochorenie COVID-19 nie starším ako 12 hodín, ktorý je možné nahradiť potvrdením o skutočnostiach uvedených vyššie, pričom u detí do 10 rokov veku sa test taktiež nevyžaduje,
  + organizátor je povinný po dobu 30 dní viesť evidenciu divákov v rozsahu meno, priezvisko, dátum narodenia, adresa trvalého pobytu a telefonický kontakt a po uplynutí tejto doby je povinný uvedené osobné údaje zničiť,
  + organizátor je povinný zabezpečiť prítomnosť divákov len z domáceho tímu a zabezpečiť dostatočný počet ľudí za účelom dohľadu nad dodržiavaním preventívnych opatrení.

Ďalšie podmienky sú predmetom úpravy vyhlášky a plnenie všetkých podmienok kontroluje organizátor, ktorý je priamo zodpovedný za ich dodržiavanie.

1. **Podmienky organizácie súťažných stretnutí nižších futbalových líg a mládežníckych súťaží**

**Tréningy**

* tréningy sa uskutočňujú v zásade bez obmedzení počtu účastníkov a bez povinného testovania hráčov a osôb zúčastnených tréningového procesu

**Súťažné stretnutia**

* Všetci účastníci súťažného stretnutia vrátane hráčov sa musia preukázať osobe negatívnym výsledkom RT -PCR alebo LAMP testu na ochorenie COVID –19 nie starším ako 72 hodín alebo negatívnym výsledkom antigénového testu na ochorenie COVID –19   nie starším ako 24 hodín.
* Negatívny výsledok testu je možné nahradiť potvrdením o tom, že osoba je:
  + najmenej 21 dní, ale nie viac než 90 dní po aplikácii prvej dávky očkovacej látky proti ochoreniu COVID-19 s dvojdávkovou schémou, pokiaľ nebola aplikovaná druhá dávka očkovacej látky proti ochoreniu COVID-19,
  + je najmenej 21dní, ale nie viac než 12 mesiacov po aplikácii prvej dávky očkovacej látky proti ochoreniu COVID-19 s dvojdávkovou schémou, pokiaľ bola aplikovaná druhá dávka očkovacej látky proti ochoreniu COVID-19,
  + je najmenej 21 dní, ale nie viac než 12 mesiacov po aplikácii dávky očkovacej látky proti ochoreniu COVID-19 s jednodávkovou schémou očkovacej látky proti ochoreniu COVID-19,
  + je najmenej 21 dní a nie viac než 12 mesiacov po aplikácii prvej dávky očkovacej látky proti ochoreniu COVID-19, ak bola prvá dávka očkovania podaná v intervale do 180 dní od prekonania ochorenia COVID-19,
  + prekonala ochorenie COVID-19 v období pred nie viac ako 180 dňami,
  + ide o dieťa do 10 rokov veku.

**Diváci**

Súťažné zápasy môžu byť organizované s divákmi za týchto hlavných podmienok:

* + maximálny počet divákovje v prípade státia 50% kapacity priestoru, v prípade sedenia max. 75% kapacity priestoru, nie však viac ako 1000 osôb v exteriéri, pričom organizátor je povinný zabezpečiť sedenie v každom druhom rade,
  + všetci diváci sa musia pri vstupe preukázať negatívnym výsledkom RT-PCR alebo LAMP testu na ochorenie COVID-19 nie starším ako 72 hodín alebo negatívnym výsledkom antigénového testu na ochorenie COVID-19 nie starším ako 24 hodín, ktorý je možné nahradiť potvrdením o skutočnostiach uvedených vyššie, pričom u detí do 10 rokov veku sa test taktiež nevyžaduje,
  + organizátor je povinný zakázať a kontrolovať dodržiavanie zákazu konzumácie pokrmov a nápojov na hromadnom podujatí; osobu, ktorá zákaz konzumácie pokrmov a nápojov porušuje je povinný vykázať z priestorov hromadného podujatia,
  + v zelených okresoch nie je potrebné uchovávať telefonické alebo emailové kontakty návštevníkov po dobu dvoch týždňov od ukončenia podujatia,
  + organizátor je povinný zabezpečiť dostatočný počet ľudí za účelom dohľadu nad dodržiavaním preventívnych opatrení.

Ďalšie podmienky sú predmetom úpravy vyhlášky a plnenie všetkých podmienokkontroluje organizátor, ktorý je priamo zodpovedný za ich dodržiavanie.

**Záver:**

Toto usmernenie,ako sme už uviedli vyššie,vychádza z dnešnejprávnej úpravy. **V priebehu budúceho týždňa očakávame vydanie novej vyhlášky ÚVZ SR o organizácii hromadných podujatí, ktorá by mala upraviť a zmeniť podmienky organizácie športových súťaží a  všetci dúfame, že zavedie miernejší režim v kontexte pozitívnej epidemiologickej situácie v SR.**

Slovenský futbalový zväz sa aktuálnym stavom intenzívne zaoberá a priebežne rokuje so zodpovednými inštitúciami, avšak nie je možné komunikovať smerom navonok záležitosti, ktoré nemajú oficiálnu a definitívnu formu a pravdou je, že situácia sa neustále mení a vyvíja. Máme eminentnýzáujem na tom, aby boli všetky súťaže regulérne spustené a hrané s čo najmenej zasahujúcou reguláciou za dodržania základných pravidiel prevencie. Aj preto priebežne odporúčame všetkým priamym aktérom súťaží (hráčom, trénerom, rozhodcom) aj nepriamym aktérom (fanúšikom), aby sa v rámci svojich zdravotných možností dali zaočkovať, lebo už teraz je zrejmé, že zaočkovaní ľudia budú mať jednoduchší prístup k aktivitám a očkovanie vyzerá byť skutočne jedinou cestou, ako sa vrátiť čo najviac k „normálnemu“ a nielen športovému životu.

Sme pripravení poskytnúť našim členom pomocnú ruku a pracujeme so všetkými alternatívam, je však nevyhnutné počkať na úpravu novej vyhlášky, na ktorej znenie budeme promptne reagovať a budeme s Vami okamžite komunikovať nové pravidlá a ich vplyv na organizáciu súťaží. Úprimne veríme, že tento súťažný ročník, aj keď to teraz takto nemusí celkom vyzerať, prebehne hladko a už s minimom obmedzení, k čomu môžme všetci prispieť aj svojou troškou a zodpovedným prístupom.